Κάλιντ Ριβς

Ο Κάλιντ Ριβς (Khalid Reeves), (Κουίνς, 15 Ιουλίου 1972), είναι Αμερικάνος πρώην επαγγελματίας καλαθοσφαιριστής. Έχει ύψος 1,91 μέτρα και αγωνιζόταν στη θέση του Πόιντ γκαρντ.

Σταδιοδρομία
Ο Ριβς ξεκίνησε να αγωνίζεται στο λύκειο Christ The King Regional High School του Μιντλ Βίλατζ στο Κουίνς και σπούδασε στο Πανεπιστήμιο της Αριζόνα από το 1990 ως το 1994, όπου έπαιξε σε 128 αγώνες, με μέσους όρους 15,0 πόντων, 3,3 ριμπάουντ και 3,1 ασίστ.Khalid Reeves Stats | College Basketball at Sports-Reference.com Καλύτερη χρονιά του ήταν η τέταρτη, όπου σημείωνε 24,2 πόντους, 4,3 ριμπάουντ και 2,9 ασίστ ανά αγώνα.1993-94 Arizona Wildcats Roster and Stats - Sports-Reference.comArizona draft look-back: Reeves' senior year paid off | NBA | tucson.com

Στο ντραφτ του 1994, επιλέχθηκε στη δωδέκατη θέση από τους Μαϊάμι Χιτ, με τους οποίους αγωνίστηκε σε 67 παιχνίδια, με μέσους όρους 9,2 πόντων, 4,3 ασίστ και 2,8 ριμπάουντ.Pro Basketball .The Miami Heat Are Happy That Rookie Khalid Reeves is. GETTING THE POINT Την επόμενη χρονιά δόθηκε στους Σάρλοτ Χόρνετς, σε μία ανταλλαγή που περιλάμβανε επτά αθλητές, μεταξύ αυτών και ο Αλόνζο Μούρνινγκ.Jet - 27 Νοεμβ. 1995 - Σελίδα 50 - Αποτέλεσμα Google Books Στους Χόρνετς έπαιξε σε είκοσι παιχνίδια, με 8,1 πόντους και 3,6 ασίστ κατά μέσο όρο, πριν δοθεί στους Νιου Τζέρσεϊ Νετς για το υπόλοιπο της σεζόν 1995-96, όπου σημείωνε 3,8 πόντους και 1,5 ασίστ σε 31 αγώνες.Khalid Reeves 1995-96 Game Log | Basketball-Reference.com Παρέμεινε στους Νετς και την επόμενη χρονιά, παίζοντας σε πενήντα παιχνίδια, πριν ολοκληρώσει τη σεζόν στους Ντάλας Μάβερικς, παίζοντας συνολικά σε 63 παιχνίδια με μέσους όρους 8,2 πόντων και 3,6 ασίστ.Khalid Reeves 1996-97 Game Log | Basketball-Reference.com

Τη σεζόν 1997-98, παρέμεινε στους Μάβερικς, με τους οποίους έπαιξε σε 82 αγώνες της κανονικής σεζόν, ξεκινώντας στους 54 εξ αυτών. Στην πιο σταθερή χρονιά της μέχρι τότε καριέρας του, ο Ριβς πέτυχε 8,7 πόντους, 2,8 ασίστ και 2,3 ριμπάουντ.

Την επόμενη σεζόν, φόρεσε τη φανέλα των Ντιτρόιτ Πίστονς για έντεκα παιχνίδια, ενώ το 1999-00, ξεκίνησε στην ομάδα του Άρη, αγωνιζόμενος σε εννέα ματς με μέσους όρους 18,0 πόντων, 4,1 ριμπάουντ και 3,6 ασίστ.Τα κορυφαία «κίτρινα» draft picks στο ΝΒΑ | AllAboutARIS.com Συνέχισε στη γαλλική Ορτέζ,Sur cette page vous allez retrouver tous les anciens Américains passaient par Pau-Orthez depuis 1991 πριν ολοκληρώσει τη χρονιά επιστρέφοντας στο ΝΒΑ και τους Σικάγο Μπουλς.

Μετά από τρεις σεζόν σε ομάδες του CBA, του ABA και του USBL, μετακόμισε στον Λίβανο για τη σεζόν 2003-04 και στη Βενεζουέλα την επόμενη σεζόν, όπου με τους Παντέρας ντε Μιράντα αγωνίστηκε σε έντεκα αγώνες με μέσους όρους 13,4 πόντων, 3,0 ριμπάουντ, 2,8 κλεψιμάτων και 2,5 ασίστ.Cafe Najjar ex players Έκλεισε την καριέρα του στην Ντεπορτίνο Σάπρισα από την Κόστα Ρίκα το 2007.Un exjugador de la NBA se suma a las filas de Saprissa - La Nación

 Παραπομπές 

 Πηγές 
 Khalid Reeves NBA Stats | Basketball-Reference.com
 DraftExpressProfile: Khalid Reeves, Stats, Comparisons, and Outlook 
 Khalid Reeves Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μαϊάμι Χιτ
Κατηγορία:Καλαθοσφαιριστές Σάρλοτ Χόρνετς
Κατηγορία:Καλαθοσφαιριστές Νιου Τζέρσεϊ Νετς
Κατηγορία:Καλαθοσφαιριστές Ντάλας Μάβερικς
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Σικάγο Μπουλς
Κατηγορία:Καλαθοσφαιριστές λιβανέζικων συλλόγων
Κατηγορία:Καλαθοσφαιριστές βενεζουελάνικων συλλόγων